
ΤΕΥΧΟΣ ΔΕΥΤΕΡΟ 


Αρ. Φύλλου 2378 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αριθ. 69591/ΕΥΘΥ480 (1) 

Τροποποίηση της αριθ. 112012/ΕΥΘΥ 1046/ 
02-11-2015 (ΦΕΚ 2473 Β'/18-11 -2015) υπουρ¬ 
γικής απόφασης για την «Αναδιάρθρωση της 
Ειδικής Υπηρεσίας Συντονισμού της Εφαρ¬ 
μογής σύμφωνα με τα άρθρα 15 παρ. 2 και 42 
του ν. 4314/2014 και αντικατάσταση της αριθ. 
35256/17.10.2001 (ΦΕΚ 1352/Β/17.10.2001) κοι¬ 
νής υπουργικής απόφασης, όπως ισχύει». 


ΑΠΟΦΑΣΕΙΣ 

1 Τροποποίηση της αριθ. 112012/ΕΥΘΥ 1046/ 
02-11 -2015 (ΦΕΚ2473 Β'/18-11-2015) υπουργικής 
απόφασης για την «Αναδιάρθρωση της Ειδικής 
Υπηρεσίας Συντονισμού της Εφαρμογής σύμφω¬ 
να με τα άρθρα 15 παρ. 2 και 42 του ν. 4314/2014 
και αντικατάσταση της αριθ. 35256/17.10.2001 
(ΦΕΚ 1352/Β/17.10.2001) κοινής υπουργικής από¬ 
φασης, όπως ισχύει». 

2 Τροποποίηση της αριθ. πρωτ. ΑΤΔ 1028582 ΕΞ 
2017/23-2-2017 (Β' 812) απόφασης του Διοικητή 
της Ανεξάρτητης Αρχής Δημοσίων Εσόδων. 

3 Κήρυξη αιωνόβιου πλατάνου στην Λευκοπηγή 
Δήμου Κοζάνης Π.Ε Κοζάνης ως «Διατηρητέου 
Μνημείου της Φύσης». 

4 Ένταξη διοικητικού υπαλλήλου του Πανεπιστη¬ 
μίου Ιωαννίνων σε θέση κατηγορίας Ειδικού Τε¬ 
χνικού Εργαστηριακού Προσωπικού (Ε.Τ.Ε.Π.) του 
τμήματος Μαθηματικών της Σχολής Θετικών Επι¬ 
στημών. 

5 Ένταξη μέλους Διοικητικού Προσωπικού σε θέση 
Ε.Τ.Ε.Π. του ν. 4009/2011 στο Αλεξάνδρειο Τεχνο¬ 
λογικό Εκπαιδευτικό Ιδρυμα Θεσσαλονίκης. 

6 Έγκριση υπερωριακής απασχόλησης υπαλλήλων 
και Προϊσταμένων τμημάτων του Ταμείου Διοική- 
σεως και Διαχειρίσεως Πανεπιστημιακών Δασών 
για το β' εξάμηνο του έτους 2017. 

7 Έγκριση υπερωριακής απασχόλησης υπαλλήλων 
και Προϊσταμένων τμημάτων του Ταμείου Διοική- 
σεως και Διαχειρίσεως Πανεπιστημιακών Δασών 
κατά τις Κυριακές και εξαιρέσιμες ημέρες ή κατά 
τις νυχτερινές ώρες για το β' εξάμηνο του έτους 
2017. 


Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ 98/Α/2005). 

2. Το π.δ. 123/2016 (ΦΕΚ 208/Α/4-11-2016) «Ανασύ¬ 
σταση και μετονομασία του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, ανασύ¬ 
σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων». 

3. Το π.δ. 125/2016 (ΦΕΚ 210/Β/5-11 -2016) «Διορισμός 
Υπουργών, Αναπληρωτών Υπουργών και Υφυπουργών». 

4. Τον ν. 3614/2007 (ΦΕΚ 267/Α/3-12-2007) «Διαχείρι¬ 
ση, Έλεγχος και Εφαρμογή Αναπτυξιακών Παρεμβάσεων 
για την προγραμματική περίοδο 2007-2013», όπως έχει 
τροποποιηθεί και ισχύει. 

5. Τον ν. 4314/2014 (ΦΕΚ 265/Α/23-12-2014) «Α) Για 
τη διαχείριση, τον έλεγχο και την εφαρμογή αναπτυξι¬ 
ακών παρεμβάσεων για την προγραμματική περίοδο 
2014-2020, Β) Ενσωμάτωση της Οδηγίας 2012/17 του 
Ευρωπαϊκού Κοινοβουλίου και του Συμβουλίου της 13ης 
Ιουνίου 2012 (ΕΕ Ε 156/16.6.2012) στο ελληνικό δίκαιο, 

Τεύχος Β'2378/12.07.2017 


τροποποίηση του ν. 3419/2005 (Α' 297) και άλλες δια¬ 
τάξεις». 

δ.Τον κανονισμό (ΕΕ) 1303/2013 του Ευρωπαϊκού Κοι¬ 
νοβουλίου και του Συμβουλίου της 17ης Δεκεμβρίου 
2013 περί καθορισμού κοινών διατάξεων για το Ευρω¬ 
παϊκό Ταμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό 
Γεωργικό Ταμείο Αγροτικής Ανάπτυξης και το Ευρω- 
παϊκόΤαμείο Θάλασσας και Αλιείας και περί καθορισμού 
γενικών διατάξεων για το Ευρωπαϊκό Ταμείο Περιφε¬ 
ρειακής Ανάπτυξης, το Ευρωπαϊκό Κοινωνικό Ταμείο, 
το Ταμείο Συνοχής και το Ευρωπαϊκό Ταμείο Θάλασσας 
και Αλιείας και για την κατάργηση του κανονισμού (ΕΚ) 
αριθ. 1083/2006. 

7. Την αριθ. 112012/ΕΥΘΥ 1046/02-11-2015 (ΦΕΚ 
2473 Β'/18-11-2015) υπουργική απόφαση για την 
«Αναδιάρθρωση της Ειδικής Υπηρεσίας Συντονισμού 
της Εφαρμογής σύμφωνα με τα άρθρα 15 παρ. 2 
και 42 του ν. 4314/2014 και αντικατάσταση της αριθ. 
35256/17.10.2001 (ΦΕΚ 1352/Β/17.10.2001) κοινής 
υπουργικής απόφασης, όπως ισχύει». 

8. Την αριθ. Υ197/16-11-2016 (ΦΕΚ 3722/Β/17-11 -2016) 
απόφαση του Πρωθυπουργού για Ανάθεση αρμοδιοτή¬ 
των στον Αναπληρωτή Υπουργό Οικονομίας και Ανάπτυ¬ 
ξης, Αλέξανδρο Χαρίτση. 

9. Την από 06-06-2017 εισήγηση - ενημερωτικό ση¬ 
μείωμα του Γενικού Γραμματέα Δημοσίων Επενδύσεων 
και ΕΣΠΑ για την έγκριση και υπογραφή της υπουργικής 
απόφασης από τον Υπουργό Οικονομίας και Ανάπτυξης. 

10. Το γεγονός ότι από την παρούσα δεν προκαλείται 
πρόσθετη δαπάνη για τον κρατικό προϋπολογισμό. 

11. Τις ανάγκες της Ειδικής Υπηρεσίας Συντονισμού 
της Εφαρμογής, αποφασίζουμε: 

Την τροποποίηση της αριθ. 112012/ΕΥΘΥ 1046/ 
02-11 -2015 υπουργικής απόφασης αναδιάρθρωσης της 
Ειδικής Υπηρεσίας Συντονισμού της Εφαρμογής (ΦΕΚ Β' 
2473), ως ακολούθως: 

Άρθρο 1 

Η παρ. 1 του άρθρου 5 της αριθ. 112012/ΕΥΘΥ 1046/ 
02-11 -2015 υπουργικής απόφασης αναδιάρθρωσης της 
Ειδικής Υπηρεσίας Συντονισμού της Εφαρμογής τροπο¬ 
ποιείται ως ακολούθως: 

«Το προσωπικό της Ειδικής Υπηρεσίας ανέρχεται σε 
σαράντα εννέα (49) άτομα, τα οποία ανά κατηγορία είναι: 

Α. Κατηγορία Πανεπιστημιακής/Τεχνολογικής Εκπαί¬ 
δευσης (Π.Ε./Τ.Ε.), σαράντα πέντε (45) άτομα. 

Β. Κατηγορία Δευτεροβάθμιας Εκπαίδευσης/Υποχρε¬ 
ωτικής Εκπαίδευσης (Δ.Ε./ Υ.Ε.), τέσσερα (4) άτομα. 

Άρθρο 2 

Κατά τα λοιπά εξακολουθεί να ισχύει η αριθ. 112012/ 
ΕΥΘΥ 1046/02-11-2015 υπουργική απόφαση. 

Η ισχύς της παρούσας απόφασης αρχίζει από τη δη¬ 
μοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2017 

Ο Αναπληρωτής Υπουργός 

ΑΛΕΞΑΝΔΡΟΣ ΧΑΡΙΤΣΗΣ 


Αριθ. Α.Τ.Δ. 1095074 Ε Ξ 2017 Φ. (2) 

Τροποποίηση της αριθ. πρωτ. ΑΤΔ 1028582 ΕΞ 
2017/23-2-2017 (Β' 812) απόφασης του Διοικη¬ 
τή της Ανεξάρτητης Αρχής Δημοσίων Εσόδων. 

Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ 
ΔΗΜΟΣΙΩΝ ΕΣΟΔΩΝ 

Έχοντας υπόψη: 

1. Τις διατάξεις του κεφαλαίου Α' (άρθρα 1 - 43) «Σύ¬ 
σταση Ανεξάρτητης Αρχής Δημοσίων Εσόδων» του 
Μέρους Πρώτου του ν. 4389/2016 (Α' 94) «Επείγουσες 
διατάξεις για την εφαρμογή της συμφωνίας δημοσιονο¬ 
μικών στόχων και διαρθρωτικών μεταρρυθμίσεων και 
άλλες διατάξεις», όπως ισχύουν. 

2. Τις διατάξεις των άρθρων 108-113τουν. 4270/2014 
(Α' 143) «Αρχές Δημοσιονομικής Διαχείρισης και Επο- 
πτείας (ενσωμάτωση της οδηγίας 011/85/ΕΕ) - Δημόσιο 
Λογιστικό και άλλες διατάξεις», όπως τροποποιήθηκε, 
συμπληρώθηκε και ισχύει. 

3. Τις διατάξεις της παρ. 9 του άρθρου 105 του ν. 4446/ 
2016 (Α' 240) «Πτωχευτικός Κώδικας, Διοικητική Δι¬ 
καιοσύνη, Τέλη - Παράβολα, Οικειοθελής αποκάλυψη 
φορολογητέας ύλης παρελθόντων ετών, Ηλεκτρονικές 
συναλλαγές, Τροποποιήσεις του ν. 4270/2014 και λοιπές 
διατάξεις». 

4. Το π.δ. 117/1983 (Α' 52) «Σύσταση πάγιας προκατα¬ 
βολής στο Υπουργείο Οικονομικών», όπως τροποποιή¬ 
θηκε με το π.δ. 324/1998 (Α' 221) και ισχύει. 

5. Το π.δ. 80/2016 (Α' 145) «Ανάληψη υποχρεώσεων 
από τους διατάκτες». 

ό.Τηναριθ.Δ.ΟΡΓ.Α 1036960 ΕΞ 2017/10-3-2017 (Β' 968/ 
22-3-2017) απόφαση του Διοικητή της Ανεξάρτητης Αρ¬ 
χής Δημοσίων Εσόδων «Οργανισμός της Ανεξάρτητης 
Αρχής Δημοσίων Εσόδων». 

7. Την αριθ. Δ.Ο.Δ. Α. 4013142 ΕΞ 2016/11-7-2016 
(Β' 2328) κοινή απόφαση του Υπουργού Οικονομικών 
και του Αναπληρωτή Υπουργού Οικονομικών «Επανα¬ 
καθορισμός του είδους και του ποσοστού των δαπανών 
που πληρώνονται σε βάρος της πάγιας προκαταβολής 
του Υπουργείου Οικονομικών». 

8. Την αριθ. πρωτ. ΑΤΔ 1028582 ΕΞ 2017/23-2-2017 
(Β' 812) απόφαση του Διοικητή της Ανεξάρτητης Αρχής 
Δημοσίων Εσόδων «Ορισμός υπολόγου διαχειριστή της 
πάγιας προκαταβολής της Ανεξάρτητης Αρχής Δημοσίων 
Εσόδων για το έτος 2017». 

9. Την αριθ. 1 της 20-1 -2016 (Υ.Ο.Δ.Δ. 18) πράξη του 
Υπουργικού Συμβουλίου «Επιλογή και διορισμός Γενικού 
Γραμματέα της Γενικής Γραμματείας Δημοσίων Εσόδων 
του Υπουργείου Οικονομικών», σε συνδυασμό με τις 
διατάξεις της παρ. 10 του άρθρου 41 του ν. 4389/2016, 
όπως ισχύουν. 

10. Την ανάγκη τροποποίησης της αριθ. πρωτ. ΑΤΔ 
1028582 ΕΞ 2017/23-2-2017 (Β' 812) απόφαση του Δι¬ 
οικητή της Ανεξάρτητης Αρχής Δημοσίων Εσόδων. 

11. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

1. Τροποποιούμε την αριθ. πρωτ. ΑΤΔ 1028582 ΕΞ 
2017/23-2-2017 (Β' 812) απόφαση του Διοικητή της Ανε- 

ξάρτητης Αρχής Δημοσίων Εσόδων «Ορισμός υπολόγου 
διαχειριστή της πάγιας προκαταβολής της Ανεξάρτητης 
Αρχής Δημοσίων Εσόδων για το έτος 2017» και ορίζουμε 
ως αναπληρώτρια του υπολόγου διαχειριστή της πάγιας 
προκαταβολής της Ανεξάρτητης Αρχής Δημοσίων Εσό¬ 
δων για το έτος 2017 την υπάλληλο ΚΟΛΥΔΑ ΕΙΡΗΝΗ του 
ΕΥΑΓΓΕΛΟΥ, του κλάδου ΤΕ Πληροφορικής. 

2. Κατά τα λοιπά, ισχύει η αριθ. πρωτ. ΑΤΔ 1028582 
ΕΞ 2017/23-2-2017 (Β' 812) απόφαση του Διοικητή της 
Ανεξάρτητης Αρχής Δημοσίων Εσόδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2017 

Ο Διοικητής της Ανεξάρτητης Αρχής 

Δημοσίων Εσόδων 

ΓΕΩΡΓΙΟΣ ΠΙΤΣΙΛΗΣ 


Αριθ. 86130 _ (3) 

Κήρυξη αιωνόβιου πλατάνου στην Λευκοπηγή 
Δήμου Κοζάνης Π.Ε Κοζάνης ως «Διατηρητέου 
Μνημείου της Φύσης». 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1 .Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις». 

2. Τις διατάξεις του ν. 2647/1998 ( Φ.ΕΚ. 237 Α') «Με¬ 
ταβίβαση αρμοδιοτήτων στις Περιφέρειες και στην Αυ¬ 
τοδιοίκηση και άλλες διατάξεις». 

3. Τις διατάξεις του ν. 3852/7-6-2010 «Νέα Αρχιτεκτο¬ 
νική της Αυτοδιοίκησης και της Αποκεντρωμένης Διοί¬ 
κησης-Πρόγραμμα Καλλικράτης». 

4. Τις διατάξεις του ν. 3861/2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξε¬ 
ων των κυβερνητικών, διοικητικών και αυτοδιοικητικών 
οργάνων στο διαδίκτυο -Πρόγραμμα Διαύγεια και άλλες 
διατάξεις» (ΦΕΚ 112 Α'). 

5. Τις διατάξειςτου ν. 4325/2015 άρθρο 28 (Φ.Ε.Κ. 21 /Α') 
«ΕκδημοκρατισμόςτηςΔιοίκησης- Καταπολέμηση Γρα¬ 
φειοκρατίας και Ηλεκτρονική Διακυβέρνηση Αποκατά¬ 
σταση Αδικιών και άλλες διατάξεις». 

6. Τις διατάξεις του ν. 4368/2016 (Φ.Ε.Κ. 47/Α') «Μέτρα 
για την επιτάχυνση του κυβερνητικού έργου και άλλες 
διατάξεις». 

7. Τις διατάξεις του π.δ. 141/27-12-2010 «Οργανισμός 
της Αποκεντρωμένης Διοίκησης Ηπείρου - Δυτικής Μα¬ 
κεδονίας» όπως τροποποιήθηκε με το άρθρο 92 του 
ν. 4446/2016( Φ.Ε.Κ 240/Α/22-12-2016). 

8. Την αριθ. 13912/15-05-2017 απόφαση του Υπουρ¬ 
γού Εσωτερικών ( Φ.Ε.Κ. 250/Υ.Ο Δ.Δ./26-05-2017) με 
την οποία διορίστηκε Συντονιστής της Αποκεντρωμένης 
Διοίκησης Ηπείρου-Δυτικής Μακεδονίας ο Μιχελάκης 
Βασίλειος του Πολύκαρπου. 


9. Τις διατάξεις του ν. 3937/2011 «Διατήρηση της βι- 
οποικιλότητας και άλλες διατάξεις» (ΦΕΚ 60 Α') και συ¬ 
γκεκριμένα του άρθρου 4 (αντικατάσταση του άρθρου 
18 του ν. 1650/1986), παράγραφος 3, άρθρου 5 (αντικα¬ 
τάσταση του άρθρου 19 του ν. 1650/1986), παράγραφος 
5β και του άρθρου 6 (αντικατάσταση του άρθρου 21 του 
ν. 1650/1986), παράγραφος 3. 

10. Την αριθ. 71401/713/28-04-2017 πρόταση του 
Αντιπεριφερειάρχη Κοζάνης. 

11. Την αριθ. 61575/09-05-2017 θετική εισήγηση της 
Δ/νσης Δασών Κοζάνης. 

12. Τηναριθ.61202/1071/26-04-2017θετική εισήγηση 
του Περιφερειάρχη Δυτικής Μακεδονίας. 

13. Την Ειδική Έκθεση Προστασίας «αιωνόβιου πλα¬ 
τάνου για την κήρυξη της ως Διατηρητέου Μνημείο της 
Φύσης» στην Λευκοπηγή του Δήμου Κοζάνης ΠΕ Κο¬ 
ζάνης που συντάχθηκε από τους Δασολόγους Μαρία 
Τσιατούρα Δασολόγος της Δ/νσης Συντονισμού και Επι¬ 
θεώρησης Δασών και τον Δημήτρη Τσίμπλινα Δασολόγο 
της Δ/νσης Δασών Κοζάνης. 

14. Τη σύμφωνη γνώμη της Δ/νσης Συντονισμού και 
Επιθεώρησης Δασών της Αποκεντρωμένης Διοίκησης 
Ηπείρου-Δυτικής Μακεδονίας για την προστασία του 
«αιωνόβιου πλατάνου και την κήρυξη του ως Διατηρη¬ 
τέου Μνημείου της Φύσης» στην Λευκοπηγή του Δήμου 
Κοζάνης ΠΕ Κοζάνης. 

15. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Χαρακτηρίζουμε ως «Διατηρητέο Μνημείο της Φύσης» 
τον αιωνόβιο πλάτανο (Ρΐ3ΐ3ηυ5 οπθηΐΒΐίε) στην Λευκο¬ 
πηγή του Δήμου Κοζάνης ΠΕ Κοζάνης. 

Ο εν λόγω πλάτανος βρίσκεται στην κεντρική πλατεία 
του οικισμού Λευκοπηγής του Δήμου Κοζάνης ΠΕ Κο¬ 
ζάνης και απέχει 10 χλμ από την πόλη της Κοζάνης. Το 
γεωγραφικό στίγμα της θέσης είναι με συντεταγμένες 
Ε.Γ.Σ.Α. χ 308324,00 ψ 4455542 και υψόμετρο 630 ιτι. 

Η ηλικία του είναι 300 έτη περίπου (με απόκλιση/τυ- 
πικό σφάλμα 30-50 έτη),ύψος 32 ιη, περιφέρεια κορμού 
(στο στηθαίο ύψος) 10,60 μέτρα. 

Ο εν λόγω πλάτανος που κηρύσσεται «Διατηρητέο 
Μνημείο της Φύσης» έχει ιδιαίτερη επιστημονική, οικο¬ 
λογική, αισθητική, ιστορική και πολιτισμική αξία μπορεί 
να αποτελέσει πολύτιμο παιδαγωγικό και εκπαιδευτικό 
πόρο και χρειάζεται ιδιαίτερη φροντίδα και προστασία. 

Τα αναγκαία έργα για την προστασία και την διαχείριση 
του θα εκτελούνται σύμφωνα με τις διατάξεις της Δασι¬ 
κής Νομοθεσίας και τις διατάξεις περί προστασίας των 
Διατηρητέων Μνημείων της Φύσης αφού μελετηθούν, 
εγκριθούν και θεωρηθούν αρμοδίως. 

Η εφαρμογή της παρούσας απόφασης καθώς και η 
διαχείριση του παρόντος «Διατηρητέου Μνημείου της 
Φύσης» ανατίθεται στις αρμόδιες δασικές υπηρεσίες οι 
οποίες θα προχωρήσουν στην έκδοση σχετικής Δασικής 
Απαγορευτικής Διάταξης (Δ.Α.Δ.) όπου θα αναφέρονται 
οι απαγορεύσεις και οι κυρώσεις επί των παραβάσεων 
αναφορικά με το εν λόγω «Διατηρητέο Μνημείο της 
Φύσης». 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2378/12.07.2017 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 22 Ιουνίου 2017 
Ο Συντονιστής Αποκεντρωμένης Διοίκησης 
ΒΑΣΙΛΕΙΟΣ ΜΙΧΕΛΑΚΗΣ 


Αριθ. 15316 _ (4) 

Ένταξη διοικητικού υπαλλήλου του Πανεπιστη¬ 
μίου Ιωαννίνων σε θέση κατηγορίας Ειδικού Τε¬ 
χνικού Εργαστηριακού Προσωπικού (Ε.Τ.Ε.Π.)του 
τμήματος Μαθηματικών της Σχολής Θετικών Επι¬ 
στημών. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 

Έχοντας υπόψη: 

1 .Τις διατάξεις του π.δ. 746/1970 (ΦΕΚ 267/12.12.1970) 
«Ίδρυση Πανεπιστημίου Ιωαννίνων». 

2. Τις διατάξεις του π.δ. 105/2013 (ΦΕΚ 137/Α/2013) 
«Μετονομασία τμήματος και ίδρυση, συγκρότηση, κα¬ 
τάργηση και ανασυγκρότηση Σχολών στο Πανεπιστήμιο 
Ιωαννίνων». 

3. Την αριθ. 117/14.8.2014 (ΦΕΚ 513/ΥΟΔΔ/25.8.2014) 
απόφαση του Συμβουλίου του Πανεπιστημίου Ιωαννί¬ 
νων, σε συνδυασμό με την αριθ. Φ.120.61/43/134749/ 
Β2/27.8.2014 διαπιστωτική πράξη του Υπουργού ΠΑΙΘ 
για το διορισμό Πρύτανη του Πανεπιστημίου Ιωαννίνων. 

4. Τις διατάξεις της παρ. 4 του άρθρου 28 του ν. 4305/ 
2014 (ΦΕΚ 237/Α/21.10.2014) «Ανοικτή διάθεση και πε¬ 
ραιτέρω χρήση εγγράφων, πληροφοριών και δεδομέ¬ 
νων του δημόσιου τομέα, τροποποίηση του ν. 3448/2006 
(Α' 57), προσαρμογή της εθνικής νομοθεσίας στις δια¬ 
τάξεις της Οδηγίας 2013/37/ΕΕ του Ευρωπαϊκού Κοινο¬ 
βουλίου και του Συμβουλίου, περαιτέρω ενίσχυση της 
διαφάνειας, ρυθμίσεις θεμάτων Εισαγωγικού Διαγωνι¬ 
σμού Ε.Σ.Δ.Δ.Α. και άλλες διατάξεις». 

5. Τις διατάξεις του ν. 2817/2000 (ΦΕΚ 78/Α/14.03.2000) 
«Εκπαίδευση ατόμων ειδικών εκπαιδευτικών αναγκών 
κ.λπ.» και ειδικότερα το άρθρο 13, το οποίο διατηρείται 
εν ισχύ μέχρι την δημοσίευση του π.δ. της παραγράφου 6 
του άρθρου 29 του ν. 4009/2011 σύμφωνα με το άρθρο 
81 παρ. 19 του ν. 4009/2011. 

6. Τις διατάξεις του ν. 4009/2011 (ΦΕΚ 195/Α/2011) 
«Δομή, λειτουργία, διασφάλιση της ποιότητας των σπου¬ 
δών και διεθνοποίηση των ανωτάτων εκπαιδευτικών 
ιδρυμάτων», όπως αυτός ισχύει σήμερα. 

7. Τις διατάξεις του ν. 4235/2014 (ΦΕΚ 32/Α/2014) «Δι¬ 
οικητικά μέτρα, διαδικασίες και κυρώσεις στην εφαρμο¬ 
γή της ενωσιακής και εθνικής νομοθεσίας στους τομείς 
των τροφίμων, των ζωοτροφών και της υγείας και προ¬ 
στασίας των ζώων και άλλες διατάξεις αρμοδιότητας του 
Υπουργείου Αγροτικής Ανάπτυξης και Τροφίμων» και 
ειδικότερα στο άρθρο 68 του ανωτέρω νόμου περί ρυθ¬ 
μίσεις θεμάτων αρμοδιότητας του Υπουργείου Παιδείας 
και Θρησκευμάτων, παράγραφος 3 Ειδικές Κατηγορίες 
διδακτικού και εργαστηριακού προσωπικού των Α.Ε.Ι. 


8. Τ ις διατάξεις της παρ. 3 του άρθρου 27 του ν. 4386/ 
2016 (ΦΕΚ 83/Α/11.5.2016) «Ρυθμίσεις για την έρευνα 
και άλλες διατάξεις». 

9. Τ ις διατάξεις της παρ. α του άρθρου 66 του ν. 4415/ 

2016 (ΦΕΚ 159/Α/6.9.2016) «Ρυθμίσεις για την ελληνό¬ 
γλωσση εκπαίδευση, τη διαπολιτισμική εκπαίδευση και 
άλλες διατάξεις». 

10. Τις διατάξεις της παρ. 1 του άρθρου 20 του ν. 4452/ 

2017 (ΦΕΚ 17/Α/15.2.2017) «Ρύθμιση θεμάτων του Κρα¬ 
τικού Πιστοποιητικού Γλωσσομάθειας,της Εθνικής Βιβλι¬ 
οθήκης της Ελλάδας και άλλες διατάξεις». 

11. Την από 28.11.2016, συνημμένη αίτηση ένταξης σε 
θέση κατηγορίας μέλους ΕιδικούΤεχνικού Εργαστηρια¬ 
κού Προσωπικού (Ε.Τ.Ε.Π.) του τμήματος Μαθηματικών 
της Σχολής Θετικών Επιστημών του Πανεπιστήμιου Ιω¬ 
αννίνων, τηςΤζουβάρα Κωνσταντίνας του Δημητρίου, 
υπαλλήλου με σχέση εργασίας ιδιωτικού δικαίου αορί¬ 
στου χρόνου του Πανεπιστημίου Ιωαννίνων. 

12. Το απόσπασμα πρακτικών της Γενικής Συνέλευ¬ 
σης του Τμήματος Μαθηματικών της Σχολής Θετικών 
Επιστημών του Πανεπιστήμιου Ιωαννίνων (συνεδρία: 
621/24.5.2017 (θέμα Ιο), η οποία λαμβάνοντας υπό¬ 
ψη την, από 24.4.2017, εισήγηση της Τριμελούς Ειση¬ 
γητικής Επιτροπής, η οποία ορίστηκε με το έγγραφο 
1342/6.4.2017 του τμήματος Μαθηματικών της Σχολής 
Θετικών Επιστημών του Πανεπιστήμιου Ιωαννίνων ορι¬ 
σμού Τριμελούς Εισηγητικής Επιτροπής κατόπιν από¬ 
φασης της Γενικής Συνέλευσης του τμήματος Μαθημα¬ 
τικών της Σχολής Θετικών Επιστημών (συνεδρία αριθ. 
619/5.4.2017), και στο οποίο διατυπώνεται ομόφωνη 
θετική απόφαση των μελών της για την ένταξη της Τζου- 
βάρα στην κατηγορία μέλους Ειδικού Τεχνικού Εργα¬ 
στηριακού Προσωπικού (Ε.Τ.Ε.Π.), κατηγορίας ΤΕ, του 
τμήματος Μαθηματικών της Σχολής Θετικών Επιστημών 
του Πανεπιστήμιου Ιωαννίνων, διότι πληροί τις προϋ¬ 
ποθέσεις που ορίζονται στο άρθρο 66 του ν. 4415/2016 
όπως αυτό τροποποιήθηκε με την παρ. 1 του άρθρου 20 
του ν. 4452/2017 και ισχύει. 

13. Τα στοιχεία του προσωπικού μητρώου τηςΤζου¬ 
βάρα Κωνσταντίνας. 

14. Την 12106/22.3.2017 (ΦΕΚ 1255/Β/11.4.2017) 
πράξη του Πρύτανη του Πανεπιστήμιου Ιωαννίνων με¬ 
ταφοράς μίας κενής οργανικής θέσης ΕιδικούΤεχνικού 
Εργαστηριακού Προσωπικού (Ε.Τ.Ε.Π.) από το Πανεπι¬ 
στήμιο Ιωαννίνων στο τμήμα Μαθηματικών της Σχολής 
Θετικών Επιστημών. 

15. Την 16388/31.5.2017 βεβαίωση του Ιδρύματος 
αναφορικά με τον αυτεπάγγελτο έλεγχο γνησιότητας 
δικαιολογητικών τηςΤζουβάρα. 

16. Το γεγονός ότι δεν προκαλείται δαπάνη σε βάρος 
του κρατικού προϋπολογισμού, διαπιστώνουμε: 

Α. Την ένταξη τηςΤζουβάρα Κωνσταντίνας, διοικητι¬ 
κού υπαλλήλου με σχέση εργασίας ιδιωτικού δικαίου 
αορίστου χρόνου, κατηγορίας ΤΕ ειδικότητας Μηχανικών 
με βαθμό Α' και ΜΚ 11, σε κενή οργανική θέση κατη¬ 
γορίας ΕιδικούΤεχνικού Εργαστηριακού Προσωπικού 
(Ε.Τ.Ε.Π.), κατηγορίας ΤΕ, του Τμήματος Μαθηματικών 

της Σχολής Θετικών Επιστημών του Ιδρύματος διότι έχει 
τις προϋποθέσεις που προβλέπονται στο εδάφιο α’ του 
άρθρου 66 του ν. 4415/2016 όπως αυτό τροποποιήθηκε 
με την παρ. 1 του άρθρου 20 του ν. 4452/2017 και ισχύει. 

Β. Την κατάργηση της θέσης διοικητικού υπαλλήλου 
με σχέση εργασίας ιδιωτικού δικαίου αορίστου χρόνου 
κατηγορίας ΤΕ ειδικότητας Μηχανικών που κατείχε η 
ανωτέρω. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 21 Ιουνίου 2017 
Ο Πρύτανης 
ΓΕΩΡΓΙΟΣ ΚΑΨΑΛΗΣ 


Αριθ. πράξης 54 (5) 

Ένταξη μέλους Διοικητικού Προσωπικού σε θέση 
Ε.Τ.Ε.Π. του ν. 4009/2011 στο ΑλεξάνδρειοΤεχνο- 
λογικό Εκπαιδευτικό Ίδρυμα Θεσσαλονίκης. 

Ο ΠΡΟΕΔΡΟΣ ΤΟΥ ΑΛΕΞΑΝΔΡΕΙΟΥ 
ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ ΙΔΡΥΜΑΤΟΣ 
ΘΕΣΣΑΛΟΝΙΚΗΣ 

Έχοντας υπόψη: 

1 .Τις διατάξεις του άρθρου 21 του ν. 1404/1983 «Δομή 
και λειτουργία των Τεχνολογικών Εκπαιδευτικών Ιδρυ¬ 
μάτων» (ΦΕΚ 173/Α/1983). 

2. Τις διατάξεις του άρθρου 11 του ν. 2817/2000 «Εκ¬ 
παίδευση των ατόμων με ειδικές εκπαιδευτικές ανάγκες 
και άλλες διατάξεις» (ΦΕΚ 78/Α/14.03.2000). 

3. Τις διατάξεις του προεδρικού διατάγματος αριθ. 
160/21.10.2008 «Πρότυπος Γενικός Εσωτερικός Κανο¬ 
νισμός Λειτουργίας των ΑΕΙ» (ΦΕΚ 220/Α/03.11.2008). 

4. Τις διατάξεις των άρθρων 29 και 79 του ν. 4009/2011 
«Δομή, Λειτουργία, διασφάλιση της ποιότητας των 
σπουδών των Ανώτατων Εκπαιδευτικών Ιδρυμάτων» 
(ΦΕΚ 195/Α/06.09.2011). 

5. Τις διατάξεις του άρθρου 66 του ν. 4415/2016 
(ΦΕΚ 159/Α/06.09.2016) «Ρυθμίσεις για την ελληνόγλωσ¬ 
ση εκπαίδευση, τη διαπολιτισμική εκπαίδευση και άλλες 
διατάξεις». 

6. Τις διατάξεις του άρθρου 20 του ν. 4452/2017 (ΦΕΚ 
17/Α/15.02.2017) «Ρύθμιση θεμάτων του Κρατικού Πι¬ 
στοποιητικού Γλωσσομάθειας, της Εθνικής Βιβλιοθήκης 
της Ελλάδας και άλλες διατάξεις». 

7. Το διορισμό του Κωνσταντίνου Βαρσαμίδη, Προ¬ 
έδρου του Αλεξάνδρειου Τ.Ε.Ι. Θεσσαλονίκης (ΦΕΚ 44/ 
ΥΌ.Δ.Δ./06.02.2013). 

8. Τις διατάξεις του προεδρικού διατάγματος αριθ. 82/ 
31.05.2013 (ΦΕΚ 123/Α/03.06.2013) όπως τροποποιήθη¬ 
κε με το αριθ. 127/Α/10.09.2013 (ΦΕΚ 190/Α/16.09.2013) 
«Συγχώνευση Σχολών - ΜετονομασίαΤμημάτων - Συγχώ¬ 
νευση Τμημάτων - Κατάργηση Τμημάτων - Συγκρότηση 
Σχολών του Αλεξάνδρειου Τ.Ε.Ι. Θεσσαλονίκης». 


9. Την αριθ. πρωτ. ΟΦ11.1/281/22.03.2017 αίτηση 
του Δημητρίου Καραφυλιά του Δημοσθένους μέλους 
διοικητικού προσωπικού κατηγορίας ΤΕ Τεχνικών Ερ¬ 
γαστηρίων. 

10. Την 8/24.05.2017 απόφαση της Συνέλευσης του 
Τμήματος Μηχανολόγων Οχημάτων της Σ.Τ.ΕΦ. του 
ΑΤΕΙ/Θ περί συγκρότησης τριμελούς εισηγητικής επι¬ 
τροπής αξιολόγησης υποψηφίου. 

11. Την ΟΦ11.1/526/01.06.2016 εισηγητική έκθεση της 
τριμελούς επιτροπής αξιολόγησης υποψηφίου. 

12. Την απόφαση της 09ης/07.06.2017 συνέλευσης 
του τμήματος Μηχανολόγων Οχημάτων ΤΕ της Σ.Τ.ΕΦ. 
του ΑΤΕΙ/Θ. 

13. Τα στοιχεία του προσωπικού μητρώου του υπαλ¬ 
λήλου. 

14. Το γεγονός ότι με την απόφαση αυτή δεν προκα- 
λείται δαπάνη σε βάρος του τακτικού προϋπολογισμού, 
διαπιστώνουμε: 

την ένταξη του μέλους διοικητικού προσωπικού κατη¬ 
γορίας ΤΕ Μηχανολόγων του Αλεξάνδρειου Τεχνολογι¬ 
κού Εκπαιδευτικού Ιδρύματος Θεσσαλονίκης Δημητρίου 
Καραφυλιά του Δημοσθένους σε αντίστοιχη θέση της 
προβλεπόμενης στο άρθρο 29 του ν. 4009/2011 κατη¬ 
γορίας Ειδικού Τεχνικού Εργαστηριακού Προσωπικού 
(Ε.Τ.Ε.Π.), κλάδου ΤΕ1 Μηχανολόγων, με Α' βαθμό, Μ.Κ. 
12ο και πλεονάζοντα χρόνο στο Βαθμό 09 έτη, 11 μήνες 
και 00 ημέρες με διατήρηση κατά τον χρόνο ένταξης της 
βαθμολογικής και μισθολογικής κατάστασης έως την 
έκδοση του προβλεπόμενου στην παράγραφο 6 του άρ¬ 
θρου 29 του ν. 4009/2011 προεδρικού διατάγματος και 
του προβλεπόμενου οργανισμού του Ιδρύματος, επειδή 
κατά το χρόνο υποβολής της αίτησης του διαθέτει τα 
προσόντα που ορίζονται στην περίπτωση δ της παρα¬ 
γράφου 3 του ν. 4009/2011 και της παραγράφου 1 του 
άρθρου 20 του ν. 4452/2017. Η οργανική θέση κλάδου 
ΤΕ Μηχανολόγων που κατέχει μετατρέπεται αυτοδίκαια 
με την ολοκλήρωση της διαδικασίας ένταξής του σε αντί¬ 
στοιχη θέση της κατηγορίας Ε.Τ.Ε.Π.ΤΕ1 Μηχανολόγων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Ιουνίου 2017 

Ο Πρόεδρος 

ΚΩΝΣΤΑΝΤΙΝΟΣ ΒΑΡΣΑΜΙΔΗΣ 


Αριθ. 806 _ (6) 

Έγκριση υπερωριακής απασχόλησης υπαλλήλων 
και Προϊσταμένων τμημάτων του Ταμείου Διοι- 
κήσεως και Διαχειρίσεως Πανεπιστημιακών Δα¬ 
σών για το β' εξάμηνο του έτους 2017. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟΤΟΥΤΑΜΕΙΟΥ 
ΔΙΟΙΚΗΣΕΩΣ ΚΑΙ ΔΙΑΧΕΙΡΙΣΕΩΣ 
ΠΑΝΕΠΙΣΤΗΜΙΑΚΩΝ ΔΑΣΩΝ 

Έχοντας υπόψη: 

1. Τις διατάξεις του άρθρου 20 του ν. 4354/2015 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2378/12.07.2017 


(ΦΕΚ 176/τ.Α /16-12-2015) «Διαχείριση των μη εξυπη¬ 
ρετούμενων δανείων, μισθολογικές ρυθμίσεις και άλλες 
επείγουσες διατάξεις εφαρμογήςτης συμφωνίας δημοσι¬ 
ονομικών στόχων και διαρθρωτικών μεταρρυθμίσεων». 

2. Τις αριθ. 2/1015/ΔΕΠ/5-1 -2016 (ΑΔΑ: ΩΛ9ΣΗ-0ΝΜ) 
και 2/1015/ΔΕΠ/5-1 -2016 (ΑΔΑ: ΨΑΕΦΗ-Π07) Εγκυκλίους 
του Γενικού Λογιστηρίου του Κράτους «Περί παροχής οδη¬ 
γιών για την εφαρμογή των διατάξεων του ν. 4354/2015». 

3. Τις διατάξεις του ν. 1881/1951 (ΦΕΚ 210/Α/ 
30-7-1951) Ιδρυτικού Νόμου του Ταμείου Διοικήσεως 
και Διαχειρίσεως Πανεπιστημιακών Δασών. 

4. Τις ανάγκες του Ταμείου Διοικήσεως και Διαχειρί¬ 
σεως Πανεπιστημιακών Δασών για την αντιμετώπιση 
εποχικών, εκτάκτων και επειγουσών υπηρεσιακών ανα¬ 
γκών για το β' εξάμηνο του έτους 2017, οι οποίες για 
τους υπαλλήλους και τους Προϊσταμένους Τμημάτων 
του Ταμείου Διοικήσεως και Διαχειρίσεως Πανεπιστημι¬ 
ακών Δασών (Δασάρχες των Πανεπιστημιακών Δασών 
Περτουλίου Τρικάλων και Ταξιάρχη Χαλκιδικής) εστιά¬ 
ζονται στα εξής: 

α) Στη φύλαξη και προστασία των Δασών (αντιπυρική 
προστασία, λαθροϋλοτομίες, λαθροθηρία κ.λπ.). 

β) Στις εργασίες ελέγχου και παραλαβής των συγκομι- 
ζομένων δασικών προϊόντων. 

γ) Στην καταμέτρηση, παράδοση, φόρτωση και γενικό¬ 
τερα για στις εργασίες που σχετίζονται με τη διαδικασία 
πώλησης των δασικών προϊόντων. 

δ) Στην αποκατάσταση των ζημιών (ανεμορριψίες, χιο- 
νοθλασίες, κ.λπ.) και στην αποκατάσταση προβλημάτων 
στο οδικό δίκτυο. 

ε) Στην απογευματινή απασχόληση για την υποστή¬ 
ριξη των φοιτητών και του ερευνητικού - διδακτικού 
προσωπικού που φιλοξενούνται στις κτιριακές εγκατα¬ 
στάσεις των Πανεπιστημιακών Δασών. 

στ) Στη λειτουργία των φυτωριακών εγκαταστάσεων 
καθώς και πειραματικών επιφανειών, των οποίων η περι¬ 
ποίηση (ποτίσματα, αραιώσεις κ.ά.) απαιτεί και εργασία 
εκτός ωραρίου, ώστε να ολοκληρωθεί και 

ζ) Στην εκτέλεση λοιπών έκτακτων δασοτεχνικών έρ¬ 
γων και λοιπών επειγουσών υπηρεσιακών αναγκών. 

5. Το γεγονός ότι από την εφαρμογή της απόφασης αυ¬ 
τής προκαλείται δαπάνη ποσού επτά χιλιάδων (7.500,00) 
ευρώ, για κάλυψη δαπανών υπερωριακής εργασίας πέρα 
από τις ώρες της υποχρεωτικής απασχόλησης και μέχρι 
την 22η ώρα εκτός Σαββάτου και Κυριακής (ΚΑΕ 0261), 
για το οποίο έχει εγγράφει σχετική πίστωση στους ως 
άνω ΚΑΕ σε βάρος του Προϋπολογισμού έτους 2017. 

6. Τη ομόφωνη γνώμη των μελών του Διοικητικού Συμ¬ 
βουλίου τουΤαμείου Διοικήσεως και Διαχειρίσεως Πανε¬ 
πιστημιακών Δασών κατά την αριθ. 1204/21-6-2017 συ¬ 
νεδρίαση, αποφασίζει και εγκρίνει για το Β' εξάμηνο του 
2017 (Ιούλιο - Δεκέμβριο) την υπερωριακή απασχόληση 
σε δεκατέσσερις (14) μόνιμους υπαλλήλους του Ταμείου 
Διοικήσεως και Διαχειρίσεως Πανεπιστημιακών Δασών, 
πέρα από τις ώρες της υποχρεωτικής απασχόλησης και 
μέχρι την 22η ώρα εκτός Σαββάτου και Κυριακής (ΚΑΕ 
0261), και για αριθμό ωρών μέχρι εκατόν είκοσι (120) για 
κάθε υπάλληλο, συνολικά. 


Ειδικότερα, εγκρίνουμε την υπερωριακή εργασία σε: 

■ Δύο (2) υπαλλήλους κλάδου ΠΕ Διοικητικού-Οικο- 
νομικού 

• Δύο (2) υπαλλήλους κλάδου ΠΕ Δασολόγων 

• Δύο (2) υπαλλήλους κλάδου ΤΕ Δασοπόνων 
•Έναν (1) υπάλληλο κλάδου ΔΕ Επιστατών (Εργοδηγών) 
•Τέσσερις (4) υπαλλήλους κλάδου ΔΕ Διοικητικού - 

Λογιστικού και 

• Τρεις (3) υπαλλήλους κλάδου ΥΕ ή ΔΕ Δασοφυλάκων 
Η απόφαση αυτή να δημοσιευθεί στην Εφημερίδα της 

Κυβερνήσεως. 

Θεσσαλονίκη, 22 Ιουνίου 2017 
Ο Πρόεδρος 

ΠΑΝΑΓΙΩΤΗΣ ΣΤΕΦΑΝΙΔΗΣ 


Αριθ. 804 _ (7) 

Έγκριση υπερωριακής απασχόλησης υπαλλήλων 
και Προϊσταμένων τμημάτων του Ταμείου Διοι- 
κήσεως και Διαχειρίσεως Πανεπιστημιακών Δα¬ 
σών κατά τις Κυριακές και εξαιρέσιμες ημέρες ή 
κατά τις νυχτερινές ώρες για το β' εξάμηνο του 
έτους 2017. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥΤΑΜΕΙΟΥ 
ΔΙΟΙΚΗΣΕΩΣ ΚΑΙ ΔΙΑΧΕΙΡΙΣΕΩΣ 
ΠΑΝΕΠΙΣΤΗΜΙΑΚΩΝ ΔΑΣΩΝ 

Έχοντας υπόψη: 

1. Τις διατάξεις του άρθρου 20 του ν. 4354/2015 
(ΦΕΚ 176/τ.Α'/16-12-2015) «Διαχείριση των μη εξυπη¬ 
ρετούμενων δανείων, μισθολογικές ρυθμίσεις και άλλες 
επείγουσες διατάξεις εφαρμογήςτης συμφωνίας δημοσι¬ 
ονομικών στόχων και διαρθρωτικών μεταρρυθμίσεων». 

2. Τις αριθ. 2/1015/ΔΕΠ/5-1 -2016 (ΑΔΑ: ΩΛ9ΣΗ-0ΝΜ) 
και 2/1015/ΔΕΠ/5-1 -2016 (ΑΔΑ: ΨΑΕΦΗ-Π07) Εγκυκλίους 
του Γενικού Λογιστηρίου του Κράτους «Περί παροχής οδη¬ 
γιών για την εφαρμογή των διατάξεων του ν. 4354/2015». 

3. Τις διατάξεις του ν. 1881/1951 (ΦΕΚ 210/Α/ 
30-7-1951) Ιδρυτικού Νόμου τουΤαμείου Διοικήσεως 
και Διαχειρίσεως Πανεπιστημιακών Δασών. 

4. Την αριθ. 221004/Ζ2/30-12-2016 (ΦΕΚ 4529/ 
30-12-2016 τ. Β') «Καθιέρωση ωρών εργασίας κατά τις 
νυκτερινές ώρες, Κυριακές και εξαιρέσιμες ημέρες δα¬ 
σικών υπαλλήλων Ταμείου Διοικήσεως και Διαχειρίσεως 
Πανεπιστημιακών Δασών». 

5. Τις ανάγκες του Ταμείου Διοικήσεως και Διαχειρί¬ 
σεως Πανεπιστημιακών Δασών για την αντιμετώπιση 
εποχικών, εκτάκτων και επειγουσών υπηρεσιακών ανα¬ 
γκών για το β' εξάμηνο του έτους 2017, οι οποίες για 
τους υπαλλήλους και τους Προϊσταμένους Τμημάτων 
τουΤαμείου Διοικήσεως και Διαχειρίσεως Πανεπιστημι¬ 
ακών Δασών (Δασάρχες των Πανεπιστημιακών Δασών 
Περτουλίου Τρικάλων και Ταξιάρχη Χαλκιδικής) εστιά¬ 
ζονται στα εξής: 

α) Στη φύλαξη και προστασία των Δασών (αντιπυρική 
προστασία, λαθροϋλοτομίες, λαθροθηρία κ.λπ.). 

β) Στις εργασίες ελέγχου και παραλαβής των συγκομι- 
ζομένων δασικών προϊόντων. 

γ) Στην καταμέτρηση, παράδοση, φόρτωση και γενικό¬ 
τερα για στις εργασίες που σχετίζονται με τη διαδικασία 
πώλησης των δασικών προϊόντων. 

δ) Στην αποκατάσταση των ζημιών (ανεμορριψίες, χιο- 
νοθλασίες, κ.λπ.) και στην αποκατάσταση προβλημάτων 
στο οδικό δίκτυο. 

ε) Στην απογευματινή απασχόληση για την υποστή¬ 
ριξη των φοιτητών και του ερευνητικού - διδακτικού 
προσωπικού που φιλοξενούνται στις κτιριακές εγκατα¬ 
στάσεις των Πανεπιστημιακών Δασών. 

στ) Στη λειτουργία των φυτωριακών εγκαταστάσεων 
καθώς και πειραματικών επιφανειών, των οποίων η περι¬ 
ποίηση (ποτίσματα, αραιώσεις κ.ά.) απαιτεί και εργασία 
εκτός ωραρίου, ώστε να ολοκληρωθεί και 
ζ) Στην εκτέλεση λοιπών έκτακτων δασοτεχνικών έρ¬ 
γων και λοιπών επειγουσών υπηρεσιακών αναγκών. 

5. Το γεγονός ότι από την εφαρμογή της απόφασης αυ¬ 
τής προκαλείται δαπάνη ποσού δύο χιλιάδων (2.000,00) 
ευρώ, για την κάλυψη των δαπανών υπερωριακής ερ¬ 
γασίας, κατά τις Κυριακές και εξαιρέσιμες ημέρες (ΚΑΕ 
0263), για το οποίο έχει εγγράφει σχετική πίστωση στους 
ως άνω ΚΑΕ σε βάρος του προϋπολογισμού έτους 2017. 

6. Τη ομόφωνη γνώμη των μελών του Διοικητικού 
Συμβουλίου του Ταμείου Διοικήσεως και Διαχειρίσεως 
Πανεπιστημιακών Δασών κατά την αριθ. 1204/21-6-2017 
συνεδρίαση, αποφασίζει και εγκρίνει για το Β' εξάμηνο 
του 2017 (Ιούλιο - Δεκέμβριο): 

α) Την υπερωριακή απασχόληση σε οχτώ (8) μόνιμους 
υπαλλήλους του Ταμείου Διοικήσεως και Διαχειρίσεως 
Πανεπιστημιακών Δασών, που εργάζονται προς συμπλή¬ 


ρωση της υποχρεωτικής εβδομαδιαίας εργασίας, κατά 
τις Κυριακές και εξαιρέσιμες ημέρες ή κατά τις νυχτερινές 
ώρες (ΚΑΕ 0263), και για αριθμό ωρών μέχρι τετρακόσιες 
ογδόντα (480) για κάθε υπάλληλο, συνολικά. 

Ειδικότερα, εγκρίνουμε την εργασία προς συμπλήρω¬ 
ση της υποχρεωτικής εβδομαδιαίας εργασίας, κατά τις 
Κυριακές και εξαιρέσιμες ημέρες ή κατά τις νυχτερινές 
ώρες σε: 

• Δύο (2) υπαλλήλους κλάδου ΠΕ Δασολόγων. 

• Δύο (2) υπαλλήλους κλάδου ΤΕ Δασοπόνων. 

• Έναν (1) υπάλληλο κλάδου ΔΕ Τεχνικού - Επιστατών 
(Εργοδηγών). 

• Τρεις (3) υπαλλήλους κλάδου ΥΕ ή ΔΕ Δασοφυλάκων. 

β) Την υπερωριακή απασχόληση σε οχτώ (8) μόνι¬ 
μους υπαλλήλους του ως άνω φορέα, που εργάζονται 
καθ' υπέρβαση της υποχρεωτικής εβδομαδιαίας εργα¬ 
σίας, κατά τις Κυριακές και εξαιρέσιμες ημέρες ή κατά 
τις νυχτερινές ώρες (ΚΑΕ 0263), και για αριθμό ωρών 
μέχρι ενενήντα έξι (96) για κάθε υπάλληλο, συνολικά. 
Ειδικότερα, εγκρίνουμε την εργασία καθ' υπέρβαση της 
υποχρεωτικής εβδομαδιαίας εργασίας, κατά τις Κυριακές 
και εξαιρέσιμες ημέρες ή κατά τις νυχτερινές ώρες σε: 

• Δύο (2) υπαλλήλους κλάδου ΠΕ Δασολόγων. 

• Δύο (2) υπαλλήλους κλάδου ΤΕ Δασοπόνων. 

• Έναν (1) υπάλληλο κλάδου ΔΕ Τεχνικού - Επιστατών 
(Εργοδηγών). 

• Τρεις (3) υπαλλήλους κλάδου ΥΕ ή ΔΕ Δασοφυλάκων 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Θεσσαλονίκη, 22 Ιουνίου 2017 

Ο Πρόεδρος 

ΠΑΝΑΓΙΩΤΗΣ ΣΤΕΦΑΝΙΔΗΣ 




24108 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2378/12.07.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























